cyanic-selkie/wikianc huggingface dataset:
Montreux
Na-oorlogse tydperk
Montreux het as gasheerstad vir 'n groot verskeidenheid internasionale konferensies opgetree, soos die Konferensie oor Seestrate in 1936, die onderhandelinge oor die toekoms van Siprus tussen die Griekse en Turkse gemeenskappe van dié eilandnasie, die beraad oor vrede in Sirië (2014) en die onderhandelinge oor Iran se kernprogram in 2015.
Godsdiens
Die oudste verwysing na 'n plaaslike parogie – Saint-Vincent in Les Planches – dateer van 1228. Saint-Vincent se oorspronklike kerkgebou is in 1476 deur 'n brand vernietig. Die heropgeboude kerk is in 1525 ingewy en huisves tans 'n gereformeerde gemeente. 'n Tweede gereformeerde kerk het in 1930 in Clarens ontstaan.
Pop- en rockmusiek
But some stupid with a flare gun burned the place to the ground
Gelett Burgess
Frank Gelett Burgess (30 Januarie 1866 – 18 September 1951) was 'n Amerikaanse kunstenaar, kunskritikus, digter, skrywer en humoris. Burgess, wat sy middel- bo sy eerste voornaam verkies het, was een van die voorste persoonlikhede in San Francisco se literêre renaissance van die 1890's, onder meer as medestigter van die humoristiese literêre tydskrif The Lark wat deur enkele kritici soos Walter Blair en Hamlin Hill as literêre voorloper van tydskrifte (lunatic-tinged periodicals of the present) soos Mad Magazine en National Lampoon beskou is.
Fobos (maan)
Wentelbaaneienskappe
Fobos se wentelbaan is so naby aan Mars, dat dit vinniger beweeg as Mars se eie rotasiespoed. Dus styg Fobos in die weste, beweeg in 4 uur 15 minute oor die lugruim van Mars en sak weer in die ooste. Hierdie siklus word ongeveer twee keer per Marsdag (11 uur 6 minute) herhaal. Dit is so naby aan die oppervlak van Mars, dat dit nie gesien kan word van punte bo die 70,4'ste breedtegraad van Mars nie.
Gelett Burgess
In boheemse kringe
In hierdie tydperk, wat deur 'n opbloei in die kunste en die intellektuele lewe gekenmerk is, is 'n verskeidenheid nuwe klein kuns- en literêre tydskrifte in die Verenigde State en die Verenigde Koninkryk in die lewe geroep. The Chap Book en The Wave, wat in Chicago uitgegee is, het groot aanklank by literêre kringe gevind.
Fobos (maan)
Fisiese eienskappe
Fobos is uiters onbolvormig, met afmetings van 27 × 21,6 × 18,8 km. Dit het verskeie kraters en die opmerklikste terreinvorm is die Stickneykrater, genoem na Asaph Hall se vrou, Angeline Stickney (nooiensvan). Soortgelyk aan die Herschalkrater op Mimas moes die impak wat die Stickneykrater veroorsaak het, amper Fobos versplinter het. Die groewe op Fobos se oppervlak, tipies 30 m diep, 100 – 200 m wyd en tot 20 km lank, is waarskynlik ook tydens die Stickneyimpak gemaak.
Gelett Burgess
Frankryk en Weskus
In Junie 1914 het Burgess met die vroeëre aktrise Estelle Loomis, 'n skryweres uit eie reg, in die huwelik getree. Loomis was vervolgens by verskeie literêre projekte betrokke, en dikwels het die egpaar mekaar se werke bespreek. Sy het haar lewe lank aan siektes en uitputting gely.
Beaconsfield
Beaconsfield is 'n groot voorstad in die suidoostelike uithoek van Kimberley, die hoofstad van die Noord-Kaap, Suid-Afrika. Dit was 'n afsonderlike munisipaliteit tot dit feitlik deel geword het van die aanliggende Diamantstad vanweë die snelle uitbreiding van laasgenoemde en toe in 1912 amptelik ingelyf is by Kimberley se munisipale gebied. Die Sewendedagadventistekerk in Suider-Afrika het in 1887 in Beaconsfield ontstaan.
Geskiedenis
Beaconsfield lê noordoos van Kimberley se stasie en aan die spoorlyn tussen die Kaap, Johannesburg en Zimbabwe. Die dorpsgebied het ontstaan vanweë die ontdekking van diamante in 1870 op die plaas Dorsfontein. Dit het eers bekendgestaan as Dutoitspan, vandag nog die naam van die plaaslike NG gemeente wat in 1872 hier gestig is, nes die NG gemeente Kimberley in Newton in die stad self. Dutoitspan is genoem na Abraham Paulus du Toit, die eienaar van die plaas, en 'n laagliggende pan in die nabyheid van die opstal. Die myn, soos die NG gemeente hier, dra nog die naam Dutoitspan, maar die dorpsgbied is later Beaconsfield genoem ter ere van lord Beaconsfield, die indertydse Britse premier.
Sewendedagadventisme
Wessels en sy broer het sendingwerk onder swart mense gereël, die oprigting van die kerkgebou in Roelandstraat, Kaapstad, gefinansier asook die Kellogg-sanatorium in die VSA en 'n tehuis vir gevalle meisies in Chicago. Hunt het later teruggekeer na Australië, waar hy die baanbreker van die Sewendedagadventisme was. In Rhodesië het Cecil John Rhodes grond aan dié kerkverband geskenk.
Holmer Johanssen
Prosa
In die Afrikaanse letterkunde is hy veral belangrik vir sy bydrae tot die prosa-rigting Nuwe Saaklikheid, wat sy hoogtepunt het met die publikasie van Die onterfdes in 1944. Hierdie verhaal behandel die lotgevalle van armblanke-gesinne. Die hoofkarakter is vader Hennie Portjee, wat saam met sy seun Sjakkie ’n bestaan probeer maak in ’n skrynwerkerswinkel. Ten spyte van eie hartseer en stryd om voortbestaan reik hy uit na en ondersteun die mense van hierdie arbeidersbuurt, soos Ma Saayman, Anna Rabinowitz, Japie, Anna en hulle kinders. Dit is die verhaal tot groot wins dat die karakters van die mense grotendeels onthul word in openbarende dialoog vol kragwoorde wat tog ook natuurlik op die tong lê, terwyl hulle gevoelens uit hulle gebare en aksies spreek. Die eerste deel van die roman word gesentreer rondom ’n kerngebeurtenis, met terugflitse en beligting van karakters daar rondom, sodat dit tog ’n hegte eenheid vorm. Hierdie eenheid verbrokkel ietwat in die tweede helfte en onnodige bykomstighede en vae simboliek doen afbreuk aan die impak. Hierdie brokkelrige bou is dan die belangrikste beswaar teen ’n roman wat die kleinrealisme in die Afrikaanse prosa deur die funksionele aanwending van die Nuwe Saaklikheid ’n trappie verder voer. In 1949 is Die onterfdes ’n sterk aanspraakmaker op toekenning van die Hertzogprys en word die werk onder andere deur F.E.J. Malherbe vir bekroning aanbeveel. Daar word egter hierdie jaar geen bekroning gemaak nie.
Sy kortverhaal Die begrafnis verskyn in die versamelbundel Mosaïek, onder redaksie van J.P. Smuts. Hierdie verhaal beskryf hoe die bywoning as jong seun van die begrafnis die ek-verteller se hele lewensuitkyk verander. Wanneer die seun terugdink aan die gestorwe skoolmaat, Dirk Scholtz, begin hy besef hoe selfsugtig hy was en hoe edel Dirk in werklikheid was. Hierdie insig bring ook die besef van die geweldige verlies wat hy met Dirk se dood gely het. Doderit word meermale oor die radio voorgelees en opgeneem in P.J. Nienaber se versamelbundel Geeste en gedaantes.
Verwoerdpark, Kimberley
Verwoerdpark is 'n residensiële voorstad in die weste van Kimberley, die hoofstad van die provinsie Noord-Kaap, Suid-Afrika.
Dieprivier (Langkloof)
Die Dieprivier in die Bo-Langkloof ontspring op die noordelike hellings van die Outeniekwaberge.
Die rivier begin net wes van die Keurboomsrivier en vloei daarna weswaarts. Dit loop deur die nedersetting Noll (ook bekend as Nolls Halte en Vanrooyensrus), kruis die N9/R62-roete (wat George en Oudtshoorn met Uniondale en Joubertina verbind) en net noord hiervan sluit die Molenrivier (Meulrivier) aan. Die versterkte Dieprivier sluit hierna op sy beurt weer by die Kammanassierivier aan.
Christoffel Lessing
Christoffel Lessing (*17 April 1911, Lydenburg –†17 Augustus 1997, Johannesburg) was ’n Afrikaanse skrywer wat baie bekend geword het met sy boeke oor die tronklewe en die lewe van ’n misdadiger.
Lewe in die tronk
Hy spandeer uiteindelik altesaam sowat twintig jaar in die tronk, maar dit is veral sy boeke wat oor hierdie onderwerp handel wat hom landwyd bekend maak. Sy misdade is nooit “werklik ernstig” nie en is hoofsaaklik diefstal, maar die een klein oortreding na die ander lei tot groter wordende straf. Hy bereken later in sy lewe dat sy slagoffers altesaam nie meer as R60 skade gely het nie, maar hy hardloop weg vir die polisie eerder as om homself oor te gee, omdat hy onwillig is om verantwoordelikheid vir sy dade te aanvaar. Uiteindelik studeer hy verder in die tronk en slaag sy matriek en daarna ook die eksamens vir ’n B.A.-graad, terwyl hy hier ook sy eerste twee boeke skryf. Met die graad agter sy naam ontsnap hy, maar word dertien maande later gevang en weer in die tronk terug geplaas. Op 8 Februarie 1947 verlaat hy die tronk vir die laaste keer. Terwyl hy in die tronk is, besoek die onderwyseres Corrie de Wet hom gereeld nadat sy van sy boeke gelees het. Hulle raak verlief en trou in die landdroshof op die dag wat hy vrygelaat word.
Latere jare en sterfte
Tydelik bly hy dan alleen in ’n bouvallige krot op ’n vriend se plasie tussen Eston en Pietermaritzburg, waarna hy vir ’n ruk opsigter is van ’n woonstelgebou op die Durbanse strandfront. Hierna onderneem hy in 1979 ’n fietstoer deur Suid-Afrika om die jeug te waarsku teen die gevare van onverantwoordelikheid en losbandigheid. Hy beland weer in Johannesburg en betrek ’n kamertjie in Doornfontein. Hier doen hy op vryskut grondslag proefleeswerk en bly skryf. Hy is op Sondag 17 Augustus 1997 in Johannesburg oorlede na ’n beroerte-aanval.
Skryfwerk
Paspoort na Elysium is ’n roman en het as sentrale tema die ontsnapping van ’n groep Ossewa-Brandwaglede uit die tronk.
Aberdeen, Idaho
Aberdeen is 'n nedersetting in die deelstaat Idaho in die Verenigde State van Amerika. Dit ressorteer onder die Bingham County. Dit is 'n naamgenoot van die stad Aberdeen in Skotland.
Bojaar
In Moskowië en Rusland
In plaas daarvan dat die grootprins persoonlik oor sy grond toesig gehou het, moes hy op sy kapteins en raadgewers staatmaak om toesig oor daaglikse operasies te hou. Nadat die bojare voorheen groot mag gehad het as raadgewers, het hulle gesag afgeneem. Iwan III het egter seker gemaak die bojare bly lojaal deur hulle goedkeuring te kry vir gebeure soos sy troue met Zoe Paleologa of die aanval op Nowgorod. Die grootprins het ook seker gemaak die boere mag nie die bojare se grond verlaat of van een plek na ’n ander gaan nie, en so het hy effektiewelik in die middel 1400's lyfeienskap gevestig.
Iwan IV het in 1533, op driejarige ouderdom, die grootprins van die hele Rusland geword. Verskeie bojarefaksies het egter probeer om mee te ding om beheer oor die regentskap. Toe Iwan IV in 1547 self as tsaar begin regeer, het baie meer van die bojare se onafhanklike politieke mag tot ’n einde gekom. Teen die einde van die 16de eeu het Iwan IV die onafhanklikheid van die prinse van die verskillende streke in Rusland afgeskaf. Hulle het blote bojare geword wat die tsaar dien. In 1565 het Iwan Rusland in twee dele verdeel en in die private deel het die terreur begin. Die bojare het probeer om saam te staan en weerstand te bied, maar in plaas daarvan om hulle mag in die regering grondwetlik te vestig, het Iwan IV die opritsjnina gebruik om die bojare se teenstand te beveg. Grond is ook gegee aan onderdane wat militêre diens gedoen het en gou was dié soort grondbesit algemener as die oorerflike grondbesit van die bojare. Iwan IV het sy mag gekonsolideer, konininklike mag gesentraliseer en alles moontlik gedoen om die prinse se invloed te beperk.
Musée maritime fluvial et portuaire de Rouen
Die museum
'n Rivierboot met 'n lengte van 38 meter, wat die Pompon Rouge heet, kan in die binnehof van die museum besigtig word. Dit vertoon watervervoer op riviere, met onder andere 'n sluismodel.
Kepler-20
Planeetstelsel
Planete e en f se massa is onseker omdat dit te klein is om met huidige tegnologie deur middel van radiale snelheid vas te stel.
Ediacarium
Klimaat
Die klimaat het taamlik warm gewees. Maar in die Ediacarium het die planeet dalk opnuut amper 'n Sneeubal-Aarde geword, soos dit in die Kriogenium die geval gewees het. Omtrent 580 mj gelede vind die Gaskiers-glasiasie plaas en lei tot die vorming van diamiktiet-afsettings. Dit het nogtans taamlik kort geduur.
Clathrina wistariensis
Clathrina wistariensis is 'n sponsspesie in die taksonomiese indeling van die kalksponse (Calcarea). Die spons leef in die see en sy steenselle bestaan uit kalsiumkarbonaat.
Prins van Wallis-obelisk, Port Elizabeth
Die New York Times-verslaggewer David Ker beskryf 'n tipiese oggend tydens sy besoek aan die dorp in Januarie 1883:
''“Rondom die hoë, slanke obelisk wat in die midde van die markplein verrys, reg teenoor die statige steengekapte aansig van die Stadsaal, luier 'n menigte ingespanne osse, en groot, lompe waens, en donker, lenige, diklippige gesigte, en voddemantels van wolstof of skaapvel, en klein, geslepe, rotagtige oë, en krasse stemme verhef tot 'n eindelose bohaai... Verskeie perde, wat klaarblyklik 'n lang en harde rit sedert sonop voltooi het, drink uit die fontein wat die obelisk omsluit...”'' Op 4 en 5 Maart 1921 is die Obelisk vervang met 'n Ordnance BL 6" 26cwt-houwitser, die Suid-Afrikaanse Grofgeskut-gedenkteken op die voetstuk, wat nou verleng is om die kanon te akkommodeer (Hiervoor moes twee van die drinktrôe verwyder word, een is in Forest Hill gebruik as 'n perde drinktrog waar dit deur 'n argitekstudent herken is, om dan later na Walmer Stadsaal verwyder te word waar dit tans in die gronde staan). Ses 6”-houwitsers is aan Suid-Afrika geskenk as 'n blyk van waardering na die Eerste Wêreldoorlog waartydens die SA Grofgeskutbrigade by onder meer die Somme en Delvillebos in aksie was. (Die ander is in Pretoria, Johannesburg, Kaapstad, Bloemfontein*, Kimberley en Durban, en is opgerig deur die SA Grofgeskutvereniging en word deur die Kanoniersvereniging van SA restoureer.) 'n Voorstel deur ene Mnr. Hoy geopper om die Obelisk as 'n gedenkteken vir die slagoffers van die vreeslike Spaanse Griepepidemie van 1918 te laat oprig het nooit gematerialiseer nie. Die Obelisk is geberg en deur die bemiddeling van die Port Elizabethse Historiese Vereniging in Mei 1975 voor die wêreldbekende Bayworld-museumkompleks opgerig. Hier vertel 'n klein plaatjie net dat die Obelisk voorheen op die markplein gestaan het.
Kepler-33
Kepler-33 is ’n ster in die sterrebeeld Lier met vyf bekende planete. Dit het begin om uit die hoofreeks te beweeg; dit het rofweg 161,5% van die Son se radius, maar net 116,4% van sy massa. Dit is waarskynlik ’n G-tipe ster. Sy afstand is onbekend.
Geribde teëlvis
Die Geribde teëlvis (Branchiostegus doliatus) is 'n vis wat voorkom in die westelike Indiese Oseaan, die Maskareense eilande en aan die ooskus van Afrika vanaf Maputo tot by Durban. In Engels staan die vis bekend as die Ribbed tilefish.
Isak
Huwelik
Toe Isak 40 jaar oud was, stuur Abraham sy oudste slaaf na Paddan-Aram om vir sy seun 'n vrou te gaan soek. Uiteindelik word 'n geskikte kandidaat, Rebekka, gevind en sy trou met Isak. Toe dit egter blyk dat sy geen kinders kon kry nie, bid Isak tot God om haar vrugbaar te maak en sy gebed word verhoor. Rebekka skenk vervolgens die lewe aan 'n tweeling: Esau en Jakob. Isak hou meer van Esau, terwyl Rebekka Jakob eerste stel.
Malacanthidae
Die Teëlvisse (Malacanthidae) is 'n vis-familie wat hoort tot die orde Perciformes. Daar is twee sub-families in die familie en beide kom in Suider-Afrikaanse water voor: Latilinae en Malacanthinae.
Kenmerke
Die lyf is reghoekig en ietwat plat en die sub-familie word tussen 35 – 100 cm groot. Sommige spesies is waardevol as voedsel in part areas. Die sub-familie word gevind op die boonste gedeelte van die kontinentale bank in water wat 50 – 612 m diep is.
Aston Villa
Aston Villa is 'n Britse sokkerklub in Witton, Birmingham. Die klub is in 1874 opgerig en was in 1888 een van die stigters van die Football League. Hulle aartsvyande is die Birmingham City-sokkerklub, wat in dieselfde stad geleë is. Aston Villa se tuisveld is Villa Park, wat sitplek aan 42 640 toeskouers bied.
Elektriese weerstand en konduktansie
Die elektriese weerstand van 'n voorwerp is 'n maatstaf van die teenstand of verset teen die deurlating van 'n bestendige elektriese stroom. 'n Voorwerp met 'n uniforme deursnee het 'n weerstand direk eweredig aan sy lengte en omgekeerd eweredig aan die deursnee-area, en direk eweredig aan die resistiwiteit van die materiaal. Die wedersydse van elektriese weerstand is elektriese konduktansie of elektriese geleidingsvermoë.
Albion
Albion is 'n spoorweghalte in Mpumalanga, Suid-Afrika, sowat 17 km suidsuidwes van Carolina op die spoorlyn tussen Breyten en Machadodorp.
Uraan-238
Uraan-238 (U-238) is die isotoop van uraan wat die meeste voorkom in die natuur. Dit is nie splytbaar nie, maar wel 'n fertiele materiaal: dit kan stadige neutrone opvang en na twee beta-ontbindings kernsplytbare plutonium-239 word.
Boeing B-52 Stratofortress
Geskiedenis
• XB-52 was die eksperimentele weergawe wat die eerste vlug op 15 April 1952 gemaak het.
Tegniese gegewens
Hoogte: 12,4 m
Enjins: 8× Pratt & Whitney TF33-P-3/103 turbowaaierenjins
Tonium
Die Tonium is 'n periode van die Neoproterosoïkum wat van ongeveer 1000 - 720 miljoen jaar gelede geduur het.
Spoorbond
Uit die Spoorbond het 'n volksbank, die Spoorbondkas, ontstaan om die spaargeld van die lede te belê. Dit het gelei tot Afrikaner-kapitalisme.
Friedrich Kellner
August Friedrich Kellner (1 Februarie 1885 – 4 November 1970) was 'n middelvlak-amptenaar in Duitsland wat gewerk het as 'n justisie inspekteur in Mainz en Laubach. Gedurende die Eerste Wêreldoorlog was Kellner 'n voetsoldaat in 'n Hessiese regiment. Na die oorlog het hy 'n politieke organiseerder geword vir die Sosiaal-Demokratiese Party, wat die voorste politieke party was in die tyd van die onstuimige en kortstondige Republiek van Weimar, Duitsland se eerste demokrasie.
"Omdat hulle oor die mag beskik het om my stem stil te maak, kon ek nie die Nazis in die hede beveg nie. Ek het derhalwe besluit hom hulle in die toekoms te bestry. Ek sou aan die komende geslagte 'n wapen gee teen enige terugkeer van sulke boosheid. My ooggetuienis sou hulle barbaarse dade aanteken, en ook wys hoe om hulle te stuit."
Dendya clathrata
Die spons behoort tot die genus Dendya en tot die familie Soleneiscidae. Die wetenskaplike naam van die spesie is die eerste keer geldig gepubliseer in 1883 deur Carter.
Fins-Samiese tale
Fins-Samies het waarskynlik in ongeveer 1200 v.C. ontstaan uit Fins-Wolgaïes wat verdeel het in in Fins-Samies en Wolgaïes wat vandag deur Mari en die Mordwiense tale Moksja en Erzja verteenwoordig word. Die vroeë Fins-Samies is meer wes naby die Oossee gepraat terwyl die Wolgaïese tale naby die groot draai in die Wolgarivier gepraat is. Fins-Samies het waarskynlik in omtrent 1000 v.C. in Oosseefins en Samies verdeel.
KaDee Strickland
KaDee Strickland (gebore 14 Desember 1975) is 'n Amerikaanse aktrise. Sy is bekend vir haar rolle in die rolprente Anacondas: The Hunt for the Blood Orchid (2004), The Grudge (2004), en Fever Pitch (2005), en in die televisiereeks Private Practice (2007).
Motorvoertuig
Stoommotor
Skaars het James Watt sy stoommasjien ontwikkel, of die Paryse militêre ingenieur Cugnot het op die gedagte gekom om so 'n masjien op wiele te plaas. Sy driewiel-stoommotor, wat hy in 1769 – 1770 ontwerp het, sou kanonne trek. Die uitvinder het dan ook daarin geslaag om met sy rytuig van Parys na Vincennes te ry, met 'n gemiddelde snelheid van 3 km/h. 'n Botsing teen 'n muur het egter die motor – en die uitvinder se drome – vernietig.
'n Stoommotor met “bene”
Aan die begin van die 19de eeu het talle uitvinders geworstel met die probleem: hoe moet 'n motor voortbeweeg word? Daar is gemeen dat die aandrywingswiele sonder twyfel sou ingee. Hierdie veronderstelling was glad nie so vergesog as wat dit vandag vir ons klink nie. Nie alleen het die wiele slegs gladde ysterhoepels gehad nie, maar die strate en paaie was in 'n haglike toestand en net in uitsonderlike gevalle geplavei.
Stoomkoets
Nadat Richard Trevithick 'n stoommotor gebou het waarmee hy in 1801 deur Londen se strate gery en wat hy in 1802 gepatenteer het, is veral in Engeland 'n groot klomp stoomaangedrewe voertuie ontwikkel. Die voertuig van Goldworthy Gurney, waaraan hy in 1823 begin bou het, het groot sensasie veroorsaak.
Motor met bakwerk.
Die eerste motor met 'n toe bakwerk is in 1899 deur Renault gebou. Die bestuurder en die insittendes is daardeur teen wind, reën en stof beskerm. Tog is die oop bakwerk tot in die twintigerjare van die vorige eeu bo die toe bakwerk verkies. Om hulself te beskerm, het die mense leerjasse met pelsvoering gedra en die kop en gesig met 'n hoofbedekking, motorbril en serp bedek. Een ding was egter seker: die motor het gekom om te bly.
Marietjie de Klerk
Maria (Marietjie) de Klerk (gebore Van der Walt, Middelburg, Kaap, 18 Februarie 1918 – 21 Junie 2014) was as die eggenote van prof. dr. B.J. de Klerk van 1944 tot 1952 die pastoriemoeder in twee gemeentes of kombinasies van die GKSA. Daarna was haar man nouliks ’n jaar tot sy dood op 21 April 1953 professor van die Teologiese Skool Potchefstroom.
Uwe Jens Lornsen
Jeug en akademiese opleiding
Ná die Urburschenschafter Karl Ludwig Sand se polities gemotiveerde moord op die Duitse skrywer, geheime Russiese konsul en antirewolusionêr August von Kotzebue in 1819 en die daaropvolgende Besluite van Karlsbad, waarin die leidende Duitse deelstate ooreengekom het om alle liberale en nasionale bewegings te stuit, is Lornsen deur die geheime polisie dopgehou. In Jena is sy politieke gedagtes grootliks beïnvloed deur die filosofiese werke van Johann Gottlieb Fichte.
Waardering en eerbewyse
In Hamburg se stadsdeel Altona, wat gedurende Lornsen se leeftyd onder Deense bewind gestaan het, dra 'n straat en 'n plein sy naam, net soos een van die gimnasiums (hoërskole) in Schleswig. Die hoogste punt op die eiland Sylt - die Uwe-duin in Kampen - is eweneens na hom vernoem.
Die water- en skeepvaartkantoor te Tönning het sedert 1937 drie skepe "Uwe Jens Lornsen" gedoop. Die huidige skip, wat sy naam dra, is 'n opmetingskip wat op 30 Maart 1999 in bedryf gestel is en sy tuishawe in Tönning het.
Hans van Abeelen
Johannes Henricus Felix (Hans) van Abeelen (Enschede, 20 November 1936 - 21 Augustus 1998) was die eerste Nederlandse gedragsgenetikus.
Harrier Jump Jet
Daar is twee geslagte en vier hoofvariante van die Harrierfamilie, wat ontwikkel is deur vervaardigers in beide die Verenigde Koninkryk en die VSA
Operasie
Die Harrier Jump Jet is in staat om vertikaal op te styg, maar kan dit slegs vermag indien minder as die maksimummassa gelaai is. In die meeste gevalle word 'n kort opstyg uitgevoer met behulp van aërodinamiese lig om vorentoe spoed te bereik. Dit is ook meer brandstofekonomies as 'n vertikale opstyg. Op vliegdekskepe word 'n ski-spring oprit ingespan aan die boeg van die skip ten einde die vliegtuig in die lug in te help.
Walmer
Vir sensusdoeleindes beslaan Walmer 7,42 km². In 2011 het die inwoners 6 792 getel, van wie meer as 81 persent wit en amper 73 persent Engelssprekend was. Die tweede grootste huistaal was Afrikaans (17,81 persent) en die derde Xhosa (amper 5 persent).
Evangelies-Augsburgse Kerk in Pole
Sinode
Die Sinode, wat vir 'n ampstermyn van vyf jaar verkies word, neem besluite oor alle belangrike aangeleenthede en kerkwette, formuleer die kerk se doelwitte en waak oor die suiwerheid van die kerkleer en alle kerkgebeure op gemeente-, diosese- en kerklike vlak.
Simfonie-orkes
Die instrumentale ensemble het sedert die 17de eeu tot 3 verskillende orkeste ontwikkel, naamlik die strykorkes (eerste en tweede viole, altviole, tjello's en kontrabasse), die kamerorkes (klein strykorkes, hout en koperblaasinstrumente, harp en slagwerk) en die simfonie-orkes (volle strykorkes, hout- en koperblaasinstrumente, harp en slagwerk). Monteverdi se opera Orfeo (1607) was een van die eerste werke waarvoor 'n groot instrument-ensemble voorgeskryf en elke instrument se partituur uitgeskryf was.
Ockie Oosthuizen
Oosthuizen is in 1955 in Johannesburg gebore en maak op die ouderdom van 20 sy buiging vir Wes-Transvaal. In 1981 wen hy saam met Noord-Transvaal die Curriebeker. In dieselfde jaar maak hy sy debuut vir die Springbokke teen Ierland in Nieu-Seeland. Hy speel sy laaste wedstryd in 1984 vir Transvaal.
Emile Joubert
Lewe en werk
Hy is getroud met Barbara, fotoredakteur by Sarie, en hulle het drie dogters, Nina en die tweeling Anya en Mia. Hy woon in Kaapstad en werk op Stellenbosch.
Canon EOS 750D
Die Canon EOS 750D, ook bekend as die Rebel T6i in die Amerikas en die Kiss X8i in Japan, is 'n 24.2 megapieksel intree-middelvlak digitale enkellensreflekskamera bekend gestel deur Canon op 6 Februarie 2015. As deel van die Canon EOS driesyfer/Rebel lyn, is dit die opvolger van die EOS 700D.
Carlson-tweeling
Lewensgeskiedenis
In 2007 het Kyle gereeld op die televisieprogram Deserving Design saam met Vern Yip op HGTV verskyn, besig met skrynwerk.
Rumatiekkoors
Rumatiekkoors (Engels: Rheumatic fever (RF)) is 'n inflammatoriese siekte wat die hart, gewrigte, vel en brein aantas. Rumatiekkoors tree gewoonlik in nadat 'n keelinfeksie wat deur die bakterie Streptococcus pyogenes veroorsaak is, verwaarloos word. Dit gebeur net met sowat drie persent van mense wat strepkeel opdoen.
Behandeling
Die eens gevreesde siekte word vandag onder andere met 'n alledaagse geneesmiddel bestry. In die tweede helfte van die 19de eeu is die pynstillende effek van asetielsalisielsuur, beter bekend as aspirien, ontdek. Die Duitse farmakoloog, Hermann Dresser, het vanaf 1893 asetielsalisielsuur onder die handelsnaam Aspirien verkoop. Vir die stryd teen rumatiekkoors was hierdie middel van die allergrootste belang. Aspirien in genoegsame dosisse toegedien, bring die pasiënt se koors vinnig af, verminder die swelling van die gewrigte en verlig die pyn.
Parasetamol
Parasetamol (ekwivalent aan asetaminofeen in die VSA) is 'n gewilde pynstiller en koorswerende middel. Die middel is afkomstig van koolteer en, anders as fenasetien, 'n outydse pynstiller wat parasetamol as metaboliet gebruik het, is dit nie kankerwekkend nie. Inteendeel: oor die algemeen verdra die menslike liggaam parasetamol goed en word baie van die newe-effekte van aspirien nie aangetref nie. Dit is oor die toonbank verkrygbaar en word dikwels gebruik vir die afwering van koors, hoofpyn en ander klein pyne en skete. Dit word ook saam met ander nie-steroïede anti-inflammatoriese middels (soos ibuprofeen) of opioïediese pynstillers gebruik om ernstiger pyn te behandel. Parasetamol is ook 'n hoofbestanddeel in verskeie geneesmiddels vir verkoue en griep.
Indien slegs die voorgeskrewe dosis geneem word, is parasetamol oor die algemeen veilig om te gebruik, maar 'n akute oordosis kan moontlik lewensgevaarlike lewerskade veroorsaak; in seldsame individue kan 'n normale dosis dieselfde gevolg hê. Parasetamolvergiftiging is die vernaamste oorsaak van akute lewerversaking in die Westerse wêreld en is verantwoordelik vir 'n groot deel van die totale dwelmoordosisse in die Verenigde Koninkryk, die Verenigde State, Australië en Nieu-Seeland. 'n Studie in 2008 het ook aangedui dat die inname van parasetamol deur babas moontlik tot 'n verhoogde risiko vir die latere ontwikkeling van asma lei.
Geskiedenis
Die kinaboom het teen die 1880's 'n seldsame boom begin word en mense het begin soek na alternatiewe. Twee alternatiewe koorswerende middels is in hierdie tydperk ontwikkel: asetanilied in 1886 en fenasetien in 1887. Harmon Northrop Morse het parasetamol vir die eerste keer in 1878 gesintetiseer deur die reduksie van 4-nitrofenol (C6H5NO3) met tin in suiwer asynsuur. Dit sou egter nog 'n verdere 15 jaar duur voor parasetamol in mediese behandelinge gebruik is. Parasetamol is in 1893 in die urine ontdek van individue wat fenasetien ingeneem het en dit is gekonsentreer om 'n wit, kristalagtige verbinding te vorm wat 'n bitter smaak gehad het. Dit is ook in 1899 ontdek dat parasetamol 'n metaboliet van asetanilied is, met ander woorde, die eindproduk wat verkry word na die metabolisering van asetanilied. Dié ontdekkings is egter ten tye grootliks geïgnoreer.
Beskikbare vorms
Dit word toegedien in tabletvorm, as vloeistofsuspensie, as setpil, binneaarse of binnespierse toediening. Die algemene dosis vir volwassenes is 500 mg tot 1000 mg. Die aanbevole maksimum dosis vir 'n volwassene is 4 gram. Oor die algemeen is parasetamol ook veilig vir kinders en babas, mits by die voorgeskrewe dosis gehou word.
Meganisme van aksie
Verdere ondersoek het ook aangetoon dat parasetamol die endogeniese kannabinoïediese stelsel moduleer. Parasetamol word na AM404 gemetaboliseer, 'n verbinding met 'n aantal aksies: die belangrikste hiervan is dat die verbinding keer dat neurone die endogeniese kannabinoïde/vanilloïd anandamied opneem. Die opname van anandamied sal lei tot die aktivering van die hoof pynreseptor (die nosiseptor) van die liggaam. Verder rem AM404 ook die natriumkanale, amper soos die verdoofmiddels lidokaïen en prokaïen. Daar is getoon dat hierdie eienskappe van anandamied opsigself pyn verminder en is 'n moontlike meganisme van parasetamol, alhoewel dit getoon is dat parasetamol, na dit die cannabinoïd reseptore geblokkeer het, geen verdere pynstillende werking het nie. Dit stel voor dat pynstillende aksie tog deur die endogeniese kannabinoïediese stelsel gedra word.
Elektron
Eienskappe
Wisselwerkings tussen elektrone en ander subatomiese deeltjies is belangrik op terreine soos chemie en kernfisika. Die Coulomb-kragwisselwerkings tussen die positiewe protone in ’n atoomkern en die negatiewe elektrone daarbuite laat die samestelling van die twee toe wat as atome bekend is. Ionisasie of verskille in die proporsies van negatiewe elektrone teenoor positiewe kerns verander die bindingsenergie van ’n atoomstelsel. Die uitruil of deel van elektrone tussen twee of meer atome is die hoofoorsaak van chemiese binding.
Equipe Ligier
Vir 1971 het Ligier die JS1 tot die JS2 en JS3 ontwikkel. Die JS2 is gehomologiseer vir padgebruik en het 'n Maserati V6-enjin gebruik, terwyl die JS3 'n oopdaksportprototipe was wat aangedryf is deur 'n Cosworth DFV V8-enjin. Die JS3 het in 1971 by Monthlery gewen, maar kon nie die minimumafstand vir Le Mans voltooi nie. Daarom is dit gestaak, en Ligier het die Cosworth DFV in die JS2-padmotor geïnstalleer en in 1975 algeheel tweede by Le Mans geëindig. Guy Ligier het daarna sy pogings na Formule Een verskuif.
Mjasisjtsjef M-4
Die Mjasisjtsjef M-4 Molot (Russies: Молот (Hammer), USAF/DoD-verslagdoeningnaam "Tipe 37", NAVO verslagdoening naam "Bison") is 'n viermotorige strategiese bomwerper ontwerp deur Vladimir Mjasisjtsjef. Die bomwerper is deur die Sowjetunie in die 1950's vervaardig om teikens in Noord-Amerika te kan aanval. Die Mjasisjtsjef-ontwerpburo is gevorm om so 'n bomwerper te bou.
Ontwerp en ontwikkeling
Die eerste M-4 vlug het pas na die nooiensvlug van die Boeing B-52 Stratofortress geskied, en is die eerste keer aan die publiek vertoon op die Rooiplein, op Meidag 1954. Die vliegtuig was 'n verrassing vir die Verenigde State van Amerika, wat nie geweet het dat die Sowjetunie 'n stralerbomwerper gebou het nie. Dit het egter gou duidelik geword dat die bomwerper 'n onvoldoende reikafstand het om Amerika aan te val en weer terug te keer na die Sowjetunie. Slegs 'n paar van die oorspronklike produksie M-4s is egter in diens geplaas. Om hierdie probleem op te los, het die Mjasisjtsjef-ontwerpburo die 3M vrygestel, aan die Weste bekend as die "Bison-B", wat aansienlik kragtiger as die vorige weergawe was. Hierdie nuwe model se nooiensvlug was in 1955. Onder andere is twee van die vyf oorspronklike kanonne verwyder om die vliegtuig ligter te maak.
Seeroofdiere
Seeroofdiere of vinvoetiges is 'n superfamilie in die orde van roofdiere. Die superfamilie omvat drie families:
Klassifikasie
Die oorrobbe en seeleeus (superfamilie Otarioidea, familie Otariidae) word uitgeken aan die aanwesigheid van 'n oorskulp en aan hul baie sterker ontwikkelde ledemate. Die agterste vinpote kan in teenstelling met die van die ander robbe onder die buik ingebring word, wat die dier daartoe in staat stel om ook op land te beweeg. Hulle waggel voort op al vier pote en kan selfs springbewegings uitvoer. Ook die voorste vinpote, met 5 relatief lang tone, is baie beweegliker as die van die ander robbe.
Die seebere of pelsrobbe (genusgroep Arctocephalini) het, soos sy naam aandui, 'n dik, ruie pels, met daaronder 'n laag sagte wolhare. Dit maak van hom ŉ waardevolle pelsdier. Die een wat die algemeenste voorkom, is die noordelike seebeer (Callorhinus ursinus), wat in die noordelike gedeeltes van die Stille Oseaan rondom die Pribilof-eilande voorkom. Suidelike seebere (genus Arctocephalus) lewe in die Suidelike Halfrond. Die meeste van die 7 spesies wat tot hierdie genus behoort, se getalle het sterk afgeneem.
Hulle kom algemeen langs die Kaliforniese kus voor. Die naverwante Galapagos-seeleeu (Zalophus wollebaeki) kom rondom die Galapagos-eilande voor. Die Steller-seeleeu (Eumetopias jubatus) is die grootste soort (mannetjies word tot 3,5 m lank) en hulle leef langs die weskus van Amerika en die ooskus van Asië. Hulle is baie sku vir die mens en duik onmiddellik in die water wanneer hulle genader word (hulle laat dan hul kleintjies net so agter).
Sea Harrier
Ontwerp
Die Sea Harrier is 'n subsoniese vliegtuig wat ontwerp is om aanvals-, verkenning en gevegsrolle te vervul. Dit beskik oor 'n enkele Rolls-Royce Pegasus turbowaaierenjin met twee innames en vier verstelbare spuitpunte. Dit het twee landingswiele op die romp en twee buitelandingswiele onder die vlerke. Die Sea Harrier is toegerus met vier vlerk- en drie romphegpunte om wapens en eksterne brandstoftenks aan te monteer. Deur die gebruik van die skihelling kan die vliegtuig van 'n kort vlugdek opstyg met 'n swaarder vrag as wat andersins moontlik sou wees. Dit kan egter ook soos 'n konvensionele vegter van 'n normale lughawe se aanloopbaan opstyg, sonder om van die vektorspuite gebruik te maak.
Bestorming van die Verenigde State Kongresgebou in 2021
Na 'n oproep van Trump aan duisende van sy ondersteuners, het hulle op 5 en 6 Januarie in Washington, D.C. byeengekom ter ondersteuning van sy bewering dat die verkiesing in 2020 van hom 'gesteel' is, en om te eis dat vise-president Mike Pence en die Kongres die verkiesing van die president, Joe Biden, verwerp. Die oggend van 6 Januarie, tydens 'n "Save America"-saamtrek op die Ellips, het Rudy Giuliani gevra vir "'n verhoor deur 'n geveg ";  Donald Trump Jr. het die president se teenstanders gedreig deur te sê "ons kom vir julle", nadat hy vroeër 'n totale oorlog gevra het; en Trump sy vals bewerings oor onreëlmatighede in die verkiesing herhaal het deur vir die skare te sê om te "veg soos die hel". Op aanmoediging van die president ruk duisende van die skare op na die Kapitool, waar 'n gesamentlike sitting van die Kongres besig was met die telling van die kieskollegestemme om Biden se oorwinning te formaliseer.
Hoërskool Strand
Skoollied
Waar Valsbaai krom langs sonnig strand
Ludwig Feuerbach
Nalatenskap
Feuerbach sien religie as slegs 'n bevrediging van 'n verlange van die mens. Hy beskou religie as 'n kompensasie vir beperktheid en eindigheid. Godsdiens is volgens Feuerbach niks meer as 'n illusie nie. Hy pleit vir 'n beskawing wat nié gebaseer is op religie nie maar op die natuurwetenskap.
Alpha Centauri
Alpha Centauri C, of Proxima Centauri, is 'n dowwe rooidwerg (M-tipe). Hoewel dit nie met die blote oog gesien kan word nie, is dit die naaste ster aan die Son op 'n afstand van 4,24 ligjare (1,3 parsek). Dit is sowat 0,21 ligjare (0,06 parsek) van Alpha Centauri AB af (sowat 430 keer die radius van Neptunus se wentelbaan).
Boston Teeparty
Die Boston Teeparty was 'n betoging op 16 Desember 1773 teen die Britte se destydse belasting op tee. Amerikaanse patriotte het vragte tee van Britse skepe in die Bostonhawe gestort. Dit is een van die aksies wat aanleiding gegee het tot die Amerikaanse Rewolusionêre Oorlog.
Alpha Centauri
Fisiese eienskappe
Alpha Centauri B, ook bekend as Toliman, is die dubbelster se sekondêre komponent. Dit is 'n hoofreeksster van spektraaltipe K1-V en het daarom 'n oranjeriger kleur as Alpha Centauri A. Sy massa is omtrent 90% van die Son s'n en sy deursnee is sowat 14% kleiner. Hoewel dit 'n laer ligsterkte as A het, straal Alpha Centauri B meer energie in die X-straalband uit. Sy ligkurwe wissel op kort termyn en dit het minstens een waargenome opvlamming gehad. Dit is magneties aktiewer as Alpha Centauri A en het 'n siklus van 8,2 jaar, in vergelyking met die Son s'n van 11 jaar. Alpha Centauri B het 'n skynbare magnitude van 1,35, effens dowwer as Mimosa (Beta Crucis).
Waarneming
Met die blote oog lyk Alpha Centauri AB na een ster, en wel die helderste in die suidelike sterrebeeld Sentour. Hulle skynbare hoekskeiding wissel oor sowat 80 jaar tussen 2 en 22 boogsekondes, en deur 'n groot deel van hulle wentelbane kan hulle met 'n verkyker of klein teleskoop as aparte sterre gesien word.
Met 'n gesamentlike skynbare magnitude van -0,27 is Alpha Centauri net dowwer as Sirius en Canopus. 'n Lyn deur die sterre wys na die sterrebeeld die Suiderkruis. Met dié lyn kan 'n duidelike onderskeid getref word tussen die ware Suiderkruis en die dowwer asterisme bekend as die Valskruis.
Soos van die Aarde af gesien, is Proxima Centauri 2,2° suidwes van Alpha Centauri AB (dit is omtrent vier keer die skynbare grootte van die Maan). Proxima Centauri lyk soos 'n dieprooi ster met 'n skynbare magnitude van 11,1 in 'n gebied met min sterre, en 'n teleskoop van gemiddelde grootte is nodig om dit te sien. Dit word gelys as V645 Cen in die General Catalogue of Variable Stars weergawe 4.2. Dit is 'n UV Ceti-tipe opvlamster en kan onverwags met 'n magnitude van tot 0,6 helderder word by sigbare golflengtes en 'n paar minute later weer dowwer word. Sommige amateur- en professionale sterrekundiges monitor die ster gereeld met óf optiese óf radioteleskope vir opvlammings.
Eiebewegings
Die berekende eiebeweging van die massamiddelpunt van Alpha Centauri AB is sowat 3 620 milliboogsekondes (mas) per jaar weswaarts en 694 mas per jaar noordwaarts, wat 'n algehele beweging gee van 3 686 mas per jaar in die rigting 11° noord van wes. Die beweging van die massamiddelpunt is sowat 6,1 boogminute in 'n eeu, of 1,02° in 'n millennium. Die snelheid weswaarts is 23 km/s en noordwaarts 4,4 km/s.
Voorspelde toekomstige veranderings
Geskoei op die stelsel se eiebeweging en radiale snelhede, sal Alpha Centauri se posisie aansienlik bly verander en dit sal geleidelik helderder word.
Planete
Twee onbevestigde eksoplanete is ook om Alpha Centauri A en Alpha Centauri B ontdek, onderskeidelik Ab en Bc. In 2012 is die planeet Bb na berig word om laasgenoemde ster ontdek, maar in 2015 het 'n nuwe ontleding tot die gevolgtrekking gekom dat dit vals was.
August Daniël Lückhoff
In 1925 besoek hy Argentinië namens die Armesorgkommissie en neem die leiding met die repatriasie van 450 Afrikaners van 1937 tot 1938. Hy was amper 70 jaar oud toe hy in 1943 aftree. Die Universiteit Stellenbosch het hom in 1945 vereer met 'n eredoktorsgraad in die opvoedkunde.
Nuwe Taiwannese dollar
Die wisselkoers op 1 Desember 2019:
Vlag van Eritrea
Eerste Eritrese vlag
Teen die tyd dat Eritrea in 1885 deur Italië gekoloniseer is, is dit reeds deur baie ander lande bestuur. Tot 1941 is die vlag van Italië as amptelike vlag daar gebruik. In daardie jaar is die Italiaanse troepe deur die Geallieerde Magte uit die gebied verdryf as deel van die Tweede Wêreldoorlog. Eritrea het daarna ’n Britse protektoraat geword.
Felsies
Die geologiese term felsies verwys na stollingsgesteentes wat silikaatryk is (SiO2 > 63% van die gewig). Wanneer die silikaat inhoud van die stollingsgesteentes laer raak, is die gesteentes mafies, terwyl gesteentes wat 'n baie lae silikaat inhoud het ultra-mafies is. Hierdie gesteentes is gewoonlik ryker aan Si, O, Al,Na en K, terwyl mafiese gesteentes ryker is aan Mg en Fe.
Insurgensie in Cabo Delgado
Die insurgensie in Cabo Delgado is 'n voortdurende konflik in die provinsie Cabo Delgado, Mosambiek, wat hoofsaaklik geveg word tussen Islamitiese militantes wat 'n Islamitiese staat in die streek wil stig, en die Mosambiekse veiligheidsmagte. Burgerlikes bly die belangrikste teikens vir aanvalle deur hierdie Islamitiese militantes. Die belangrikste oproerige faksie is Ansar al-Sunna, 'n inheemse ekstremistiese faksie met sterk internasionale bande. Vanaf middel 2018 het die Islamitiese Staat Irak en die Levant (ISIL) na bewering ook in Noord-Mosambiek aktief geraak, en het sy eerste aanval op die Mosambiekse veiligheidsmagte in Junie 2019 beweer. Boonop het struikrowers die rebellie uitgebuit om strooptogte uit te voer.
Galápagos-eilande
Groter Eilande
Eilande met 'n oppervlakte van meer as een vierkante kilometer:
Radio
Hiertoe behoort die stelsels waarin verbinding onderhou word met vliegtuie, skepe, landvoertuie en selfs met ruimtevaartuie. Telegrafie, teleks en telefoonverbindings word gedeeltelik deur middel van radioverbindings met behulp van straalsenders en satelliete onderhou. Ander belangrike toepassings van radio is onder meer radar, radionavigasie en afstandbeheer.
Ontwikkeling
Die eerste, hoewel onbewuste, radio-uitsending het in 1787 plaasgevind toe Luigi Galvani (1737- 1798) met 'n soort elektrifiseerder en 'n antenne geëksperimenteer het. Met behulp van sy apparaat kon hy kort pootjies aan die antenne laat beweeg. Fisici was egter eers 'n eeu later goed genoeg toegerus om met doelgerigte eksperimente te begin. Een van die bekendste radio-eksperimenteerders was Heinrich Hertz (1857- 1894).
FM- en UHF (ultrahoëfrekwensie-) uitsendings het dan ook die kommunikasieontploffing aan die hand gewerk, waarby ook satelliete ingespan is.
Senders
By radiostasies word buise gebruik wat selfs hoër as 'n meter is en deur middel van water afgekoel word. Die frekwensie waarteen 'n buis-ossillator ossilleer word bepaal deur 'n netwerk van induktors (spoele), kapasitors en resistors in ŉ sogenaamde LCA-kring. By AM-senders word die ossillator gestabiliseer met behulp van 'n piësoëlektriese kristal. By FM-senders kan die ossillator nie gestabiliseer word nie aangesien die modulasie by FM juis op die variëring van die frekwensie neerkom. Daar word egter tog maatreëls getref om die ongemoduleerde golf onregstreeks te stabiliseer.
Antennes
Die golflengte van 'n 300-MHz-golf (300 000 000 Hz) is byvoorbeeld 1 m (onthou 300 000 km = 300 000 000 m). Antennes kan voorts eenrigting of alomgerigte antennes wees. AM-antennes is dikwels alomgerigte antennes, terwyl FM-antennes eenrigting antennes is en op 'n sender gerig moet word. Antennes word ook so opgestel dat dit golwe horisontaal of vertikaallaat voortplant (polariseer). In oop gebiede word golwe gewoonlik horisontaal gepolariseer terwyl dit tussen heuwels en geboue vertikaal gepolariseer word.
Ontvangers
'n Radio-ontvanger bestaan, net soos die sender, ook uit drie dele, naamlik 'n instemmer waarmee 'n bepaalde frekwensie of frekwensieband geselekteer word 'n demodulator, waarmee die dra- en oudiogolwe geskei word, en ŉ klankversterker, waarmee 'n luidspreker aangedryf word. Die instemmer bestaan uit ŉ instemkring (kombinasie van ŉ induktor en 'n verstelbare kapasitor in 'n sogenaamde LC-kring) wat deur 'n AF- (radiofrekwensie-) versterker en 'n ossillator (lokale ossillator) ondersteun word.
Multipleksstelsels
Die pulse word daarom deur middel van 'n multiplekser uitgesend. Dit is in beginsel 'n skakelaar wat 'n enorme aantal skakelposisies het (multiskakelaar). Hoewel die meganiese skakelaar hier as voorbeeld gebruik word, word elektroniese skakelaars in die praktyk gebruik. Die multiplekser hoef slegs deur middel van 'n enkele dragolf of ŉ enkele telefoonlyn met die ontvangskakelaar (demultiplekser) verbind te wees. Die uitsending word nou op 'n roterende basis gedoen, met ander woorde elke skakelaarkontak word om die beurt met die sender verbind, en die sender stuur 'n aantal pulse, een na die ander uit.
Straalsenders
Wanneer 'n uitsending verder moet geskied as wat 'n toringnetwerk strek, word 'n telekommunikasiesatelliet gebruik. Teenswoordig is daar in werklikheid 'n hele aantal satelliete wat op vaste posisies saam met die aarde wentel (geostatiese satelliet). Die bekendste hiervan is Intelsat, 'n familie van satelliete waarvan Intelsat IV A byvoorbeeld deel vorm. Die satelliet het 'n massa van ongeveer 800 kg en beskik oor 6 000 kommunikasiekanale. Die sendvermoë is 500 W (0,5 kW) met ŉ totale bandwydte van 800 MHz.
Steurings
Onderdrukkers kan 'n tweeledige funksie verrig, naamlik die van 'n ruisingsonderdrukker by 'n ontvanger, of andersins die van onderdrukking by bronne van ruising, waaronder die genoemde skakelaars en ontstekingstelsels, asook by verbruikertoestelle soos yskaste, waaiers, haardroërs, ensovoorts. Onderdrukkers word van filters onderskei deurdat dit dikwels slegs uit 'n enkele komponent soos 'n resistor of 'n kapasitor bestaan, wat hoewel eenvoudig, tog baie doeltreffend by bronne van ruising is omdat dit die ruisingsenergie absorbeer Dit word teenswoordig ook deur die owerhede vereis dat elektriese toestelle van onderdrukkers voorsien moet wees.
Ernstige akute respiratoriese sindroom koronavirus 2
Entstof
In Suid-Afrika het Aspen Pharmacare 'n vennootskap met Johnson & Johnson aangegaan om hul weergawe van die entstof plaaslik te vervaardig en verpak. Weens die koste verbonde aan die entstof, asook die onsekere doeltreffendheid, het Suid-Afrika gehuiwer om dadelik van die entstof te bestel. Aspen Pharmacare het in November 2020 aangedui dat hulle beplan om 300 miljoen dosisse van die entstof, ook vir uitvoere na ander Afrikalande, by hul geriewe te Nelson Mandelabaai in die Oos-Kaap te vervaardig. President Cyril Ramaphosa het aangedui dat Afrika minstens $12 miljard of R187 miljard vir plaaslike entstof-ontwikkeling en implementering benodig. Die effektiwiteit van entstowwe teen verskillende virusvariante is in 'n Suid-Afrikaanse laboratorium bevestig.
Ben Lindemann
Artikels
'Ons Biblioteke sukkel, maar daar is hoop' Rapport, 27 November 2005
'Die Kalahari-stad bly verlore' Rapport. 2 Junie 2006
'Die voëls is terug in die Kalahari, Rapport, 15 April 2007
Koerante
De Bruin, Wilma 'Johan het nou sy merk gemaak' Beeld, 6 Oktober 1983
Mu Arae
Ontdekking
Die eerste planeet se ontdekking is in 2001 aangekondig deur die Anglo-Australiese Planeetsoekspan. Daar is geglo Mu Arae b is in ’n hoogs eksentrieke wentelbaan van sowat 743 dae. In 2004 is ’n tweede planeet, nou bekend as Mu Arae e, ontdek. Daar is toe geglo dit is in ’n wentelbaan van 8,2 jaar met ’n hoë eksentrisiteit. Later in 2004 is die ontdekking van ’n klein binneste planeet, Mu Arae c, met ’n massa van omtrent dié van Uranus en ’n wentelbaan van nege dae, aangekondig.
Sosiale distansiëring
Deur die waarskynlikheid te verminder dat 'n gegewe onbesmette persoon in kontak sal kom met 'n besmette person, kan die oordrag van die siekte onderdruk word, wat minder sterftes tot gevolg het. Die maatreëls word in kombinasie met goeie respiratoriese higiëne en handewas deur 'n bevolking gebruik. Tydens die COVID-19-pandemie het die Wêreldgesondheidsorganisasie (WGO) voorgestel dat die term "fisieke distansiëring" verkies word, in teenstelling met "sosiale distansiëring", in ooreenstemming met die feit dat dit 'n fisieke afstand is wat oordrag verhoed; mense kan sosiaal met mekaar verbind wees via tegnologie. Om die verspreiding van aansteeklike siektes te vertraag en die oorbelading van gesondheidsorgstelsels te vermy, veral tydens 'n pandemie, word verskeie maatskaplik-distansiërende maatreëls gebruik, insluitend die sluiting van skole en werkplekke, isolasie, kwarantyn, die beperking van die beweging van mense en die kansellasie van massa-byeenkomste.